Rugbyspeler wat 'verlam' was, loop weer | Netwerk24
Rugbyspeler wat 'verlam' was, loop weer
21 Maart 2020 18:15
Tussen al die somber nuus oor die Covid-19-pandemie deur, is daar die goeie nuus dat ’n rugbyspeler wat vroeër vanjaar ’n ernstige nekbesering opgedoen het, sonder hulp kan loop.
Michael Fatialofa word op 4 Januarie van die veld gehelp nadat hy beseer is. Foto: Getty Images
Die 27-jarige Michael Fatialofa, ’n Nieu-Seelander wat vir die Engelse klubspan Worcester Warriors slot speel, het die besering op 4 Januarie opgedoen.
Hy is vier weke lank in ’n Londense hospitaal behandel en geopereer voordat hy oorgeplaas is na ’n kliniek wat in rugbeserings spesialiseer.
Sy span het destyds gesê “kneusing van die rugstring” is by Michael gediagnoseer.
Die Warriors het Saterdag ’n video op Twitter gedeel waar hy sonder ondersteuning loop.
Fatialofa se vrou, Tatiana, het die video op Instagram gedeel en geskryf: “Hy was letterlik tien weke lank van die nek af ondertoe verlam. Maar my ongelooflike man is ’n bewys dat God nie beperk word deur menslike wysheid nie. Ek is so dankbaar.” – Sportredaksie
Things you love to see ????
Keep it up @michaelfats ?? pic.twitter.com/TSRYgvpXwv
— Worcester Warriors (@WorcsWarriors) March 21, 2020
Meer oor: Michael Fatialofa | Worcester Warriors | Verlam | Rugby
Geld vir slot ingesamel wat nek beseer
Kiwi-slot uit hoësorgeenheid ontslaan
Slot stabiel ná ernstige nekbesering